Kjernfjelltunnelen

Kjernfjelltunnelen (lulesamisk: Girnotunælla) er en veitunnel  på Rv 77 mellom Storjord i Saltdal kommune i Nordland og riksgrensen til Sverige. Tunnelen går gjennom Kjernfjellet i Junkerdalen og har en lengde på 3248 meter.

Tunnelarbeidet ble påbegynt september 2016, gjennomslaget kom 20. februar 2018, og tunnelen åpnet for trafikk 17. oktober 2019.Kompensasjon for endringer differensiert arbeidsgiveravgift: 519,5 millioner kroner - for 2014 og 2015 - til transportnettet i Nord-Norge, Samferdselsdepartementet, Pressemelding, 03.09.2014, Nr.: 124/14Heidi Robertsen: Salten ønsker tunnel gjennom Tjernfjellet forsert , Salten regionråd, 8. januar 2014. 
Tunnelen erstattet en utsatt veistrekning og en flaskehals langs Rv 77 mellom Saltdal og Arjeplog i Sverige.Martin Braathen Røise: Svenskene jubler for ny tunnel, Avisa Nordland, 5. november 2014 Den gamle strekningen forbi et juv i nedre del av Junkerdalen er smal, bratt og svingete, og ofte satte store kjøretøyer seg fast. Omkjøringsveier er E12 (Umbukta) og E10 (Bjørnfjell).

Navnet
Navnet på tunnelen var lenge uklart. Kartverket og Språkrådet mente det rette navnet var «Kjernfjellet» og at det hadde blitt brukt i 184 år. Innbyggerne mente at de hadde sagt «Tjernfjell» i flere generasjoner og at de derfor hadde loven på sin side når det gjaldt å få beholde stedsnavnet. Et kart fra 1911 viser skrivemåten «Kjernefjellet».

Kartverket bestemte våren 2019 at det skulle benyttes skrivemåten Kjernfjellet som stedsnavn for området. Av dette følger det at tunnelen er skiltet med Kjernfjelltunnelen, samt det lulesamiske navnet Girnotunælla.

Det lulesamiske navnet er omdiskutert, fordi tunnelen ligger i pitesamisk område. Pitesamisk ble 20. august 2019 et offisielt godkjent skriftspråk.

Innvendig
Tunnelen har 27 nødstasjoner med telefon og brannslukker. Det er nisjer der kjøretøye har mulighet til å snu samt havarilommer. Det er seks kameraer inne i tunnelen og to utenfor åpningen. Den gamle strekningen på riksvei 77 er stengt for biltrafikk og åpen for gående og syklende i sommerhalvåret. Telenor ønsket opprinnelig ikke å installere mobildekning i tunnelen fordi selskapet antok at det ikke ville lønne seg.

 Se også 
Liste over veitunneler i Norge
Veitunneler i Norge

Referanser

 Eksterne lenker 
 NVDB veikart

Kategori:Veitunneler i Saltdal
Kategori:Tunneler åpnet i 2019